Zamalo tučnjava u Živom zidu: 'Nikad nećeš u EU parlament'

Snimka je navodno nastala 30. svibnja na sastanku vrha stranke gdje se odlučivalo tko će ići u EU parlament. Između Bunjca i Vuletića je ozbiljno zaiskrilo pa su ih morali čak smirivati i drugi članovi

<p>Reci šta hoćeš? Šta hoćeš? Šta hoćeš?, viče <strong>Dominik Vuletić</strong>, novi međunarodni tajnik Živog zida, <strong>Branimiru Bunjcu </strong>koji mu se potom unosi u lice i odgovara mu: "Nikad nećeš vidjeti EU parlament, niti jednu sekundu."</p><p><strong>POGLEDAJTE VIDEO: </strong></p><p>Vidljivo je to iz snimke koju je redakcija 24sata dobila neposredno nakon konferencije za medije predsjednika <strong>Ivana Vilibora Sinčića</strong>.</p><p>Podsjetimo, Sinčić je na konferenciji rekao kako je suspendirao Bunjca jer ne želi prepustiti mandat u Europskom parlamentu <strong>Tihomiru Lukaniću</strong>.</p><p>Snimka je navodno snimljena 30. svibnja na sastanku vrha stranke gdje se odlučivalo tko će ići u EU parlament. Između Bunjca i Vuletića je ozbiljno zaiskrilo pa su ih morali čak smirivati i drugi članovi.</p><p>Predsjednik stranke Sinčić i tadašnji glavni tajnik stranke Lukanić nisu reagirali na njihov obračun.</p><p>Ovu snimku Bunjac nije htio komentirati, rekao je tek da će se o svemu obratiti sutra na konferenciji.</p><p>Naime, u Živom zidu su prije izbora imali dogovor kako nitko od saborskih zastupnika neće ići u Europski parlament već da će tamo ići Lukanić.</p><p>Međutim, kako je Sinčić osvojio najviše preferencijalnih glasova mandat pripada njemu. On ga je prepustio Bunjcu, koji je idući s najviše preferencijalnih glasova, a on ga ne želi prepustiti Lukaniću.</p>